SET ปิดพุ่ง 13 จุด รับความคืบหน้าวัคซีนต้าน “โควิด-19” จับตา GDP จีน-กลุ่มแบงก์ประกาศงบ
SET ปิดพุ่ง 13 จุด รับความคืบหน้าวัคซีนต้าน "โควิด-19" จับตา GDP จีน-กลุ่มแบงก์ประกาศงบ โดยดัชนีปิดตลาดวันนี้ ที่ระดับ 1,354.31 จุด บวก 13.24 จุด หรือ 0.99% มูลค่าการซื้อขาย 5.97 หมื่นล้านบาท
15 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,354.31 จุด บวก 13.24 จุด หรือ 0.99% มูลค่าการซื้อขาย 5.97 หมื่นล้านบาท
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ฟื้นตัวขึ้น ตอบรับปัจจัยบวกการพัฒนาวัคซีนต้านโควิด-19 ซึ่งถือเป็น Sentiment เชิงบวกทำให้ตลาดหุ้นยุโรปเปิดตลาดปรับขึ้น แต่อย่างไรก็ตามมองว่านักลงทุนก็มีความระมัดระวังในการลงทุนมากขึ้นเช่นเดียวกัน
สำหรับแนวโน้มการลงทุนในวันพรุ่งนี้ (16 ก.ค.) คาดว่าตลาดฯน่าจะเคลื่อนไหวอยู่ในแดนบวกได้ต่อ โดยให้ติดตามดูการเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 2/63 ของจีน ซึ่งตลาดคาดว่าจะกลับมาขยายตัว 2.5% จากช่วงเดียวกันของปีก่อน หลังหดตัว 6.8% จากช่วงเดียวกันของปีก่อนในไตรมาส 1/63 อีกทั้งปัจจัยในประเทศให้ติดตามดูจำนวนผู้ติดเชื้อโควิด-19 รายวัน หลังพบทหารอียิปต์และเด็กหญิงซูดานที่เดินทางเข้าประเทศไทยติดเชื้อและเดินทางไปในพื้นที่สาธารณะ ทำให้ต้องกลับมาระมัดระวังมากขึ้นอีกครั้ง พร้อมให้แนวรับที่ 1,340 จุด และแนวต้าน 1,370 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPF    มูลค่าการซื้อขาย  3,183.92 ล้านบาท  ปิดที่  34.50 บาท  เพิ่มขึ้น 1.00 บาท
STGT   มูลค่าการซื้อขาย  2,584.44 ล้านบาท  ปิดที่  80.25 บาท   ลดลง 3.75 บาท
EA     มูลค่าการซื้อขาย  1,934.88 ล้านบาท  ปิดที่  48.25 บาท   ลดลง 0.25 บาท
PTTEP  มูลค่าการซื้อขาย  1,910.19 ล้านบาท  ปิดที่  95.25 บาท  เพิ่มขึ้น 2.75 บาท
AOT    มูลค่าการซื้อขาย  1,878.03 ล้านบาท  ปิดที่  55.25 บาท  เพิ่มขึ้น 1.00 บาท
ตลาดหุ้นเอเชีย
